CELEX: 32014R0579
Language: hr
Date: 2014-05-28
Title: Uredba Komisije (EU) br. 579/2014 оd 28. svibnja 2014. o odobravanju odstupanja od određenih odredaba Priloga II. Uredbi (EZ) br. 852/2004 Europskog parlamenta i Vijeća u vezi s prijevozom morem tekućih ulja i masti  Tekst značajan za EGP

29.5.2014   
            
            
               HR
            
            
               Službeni list Europske unije
            
            
               L 160/14
            
         UREDBA KOMISIJE (EU) br. 579/2014
   оd 28. svibnja 2014.
   o odobravanju odstupanja od određenih odredaba Priloga II. Uredbi (EZ) br. 852/2004 Europskog parlamenta i Vijeća u vezi s prijevozom morem tekućih ulja i masti
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 852/2004 Europskog parlamenta i Vijeća od 29. travnja 2004. o higijeni hrane (1), a posebno njezin članak 13. stavak 2.,
   budući da:
   
               (1)
            
            
               Uredbom (EZ) br. 852/2004 propisano je da subjekti u poslovanju s hranom moraju poštovati opće higijenske zahtjeve za prijevoz hrane navedene u Prilogu II. poglavlju IV. te Uredbe. Točkom 4. tog poglavlja zahtijeva se da se hrana u obliku tekućine, granula ili praška koja je u rasutom stanju prevozi u posudama i/ili spremnicima/cisternama namijenjenima isključivo za prijevoz hrane. Međutim, taj zahtjev nije praktičan i nameće neprimjereno veliko opterećenje subjektima u poslovanju s hranom kad se primjenjuje na prijevoz plovilima za plovidbu morem tekućih ulja i masti koji su namijenjeni ili za koje je vjerojatno da će biti korišteni za prehranu ljudi. Osim toga, raspoloživost plovila za plovidbu morem namijenjenih za prijevoz hrane nedovoljna je za redovitu trgovinu uljima i mastima.
            
         
               (2)
            
            
               Direktivom Komisije 96/3/EZ (2) dopušten je prijevoz morem rasutih tekućih ulja i masti u spremnicima koji su prethodno korišteni za prijevoz tvari navedenih u Prilogu toj Direktivi pod određenim uvjetima kojima se osigurava zaštita javnog zdravlja i sigurnosti i zdravstvena ispravnost dotične hrane.
            
         
               (3)
            
            
               S obzirom na raspravu u Codexu Alimentariusu nakon koje su usvojeni kriteriji koji će se upotrebljavati za odlučivanje o prihvatljivosti prethodnih tereta u prijevozu morem rasutih jestivih tekućih ulja i masti (3) i na zahtjev Komisije, Europska agencija za sigurnost hrane (EFSA) procijenila je kriterije za prihvatljivost prethodnih tereta jestivih masti i ulja i donijela znanstveno mišljenje o reviziji kriterija za prihvatljivost prethodnih tereta jestivih masti i ulja (4).
            
         
               (4)
            
            
               EFSA je na zahtjev Komisije ocijenila i popis tvari u skladu s tim kriterijima. EFSA je donijela više znanstvenih mišljenja o ocjeni tvari u pogledu njihove prihvatljivosti kao prethodnih tereta jestivih masti i ulja (5)
                   (6)
                   (7)
                   (8).
            
         
               (5)
            
            
               Radi jasnoće zakonodavstva Unije i kako bi se u obzir uzeli rezultati znanstvenih mišljenja EFSA-a, Direktivu 96/3/EZ trebalo bi staviti izvan snage i zamijeniti ovom Uredbom.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Odstupanje
   Odstupajući od Priloga II. poglavlja IV. točke 4. Uredbe (EZ) br. 852/2004, tekuća ulja ili masti koji su namijenjeni ili za koje je vjerojatno da će biti korišteni za prehranu ljudi („ulja ili masti”) mogu se prevoziti plovilima za plovidbu morem koja nisu namijenjena isključivo za prijevoz hrane, podložno uvjetima utvrđenima u člancima 2. i 3. ove Uredbe.
   Članak 2.
   Uvjeti za odstupanje
   1.   Teret koji je prethodio uljima i mastima u istoj opremi na plovilu za plovidbu morem (u daljnjem tekstu: „prethodni teret”) mora se sastojati od tvari ili mješavine tvari navedenih u Prilogu ovoj Uredbi.
   2.   Prijevoz plovilima za plovidbu morem rasutih tekućih ulja ili masti koji će biti prerađeni dopušten je u spremnicima koji nisu namijenjeni isključivo za prijevoz hrane, podložno sljedećim uvjetima:
   
               (a)
            
            
               ako se ulja ili masti prevoze u spremniku od nehrđajućeg čelika ili u spremniku obloženom epoksi smolom ili tehnički istovrsnim materijalom, da je neposredno prethodni teret bio:
               
                           i.
                        
                        
                           hrana; ili
                        
                     
                           ii.
                        
                        
                           teret s popisa prihvatljivih prethodnih tereta iz Priloga;
                        
                     ili
            
         
               (b)
            
            
               ako se ulja ili masti prevoze u spremniku od drugih materijala od onih iz točke (a), da su tri prethodna tereta prevožena u spremnicima bila:
               
                           i.
                        
                        
                           hrana; ili
                        
                     
                           ii.
                        
                        
                           teret s popisa prihvatljivih prethodnih tereta iz Priloga.
                        
                     
         3.   Prijevoz plovilima za plovidbu morem rasutih ulja ili masti koji se neće dalje prerađivati dopušten je u spremnicima koji nisu namijenjeni isključivo za prijevoz hrane, podložno sljedećim uvjetima:
   
               (a)
            
            
               da je spremnik:
               
                           i.
                        
                        
                           od nehrđajućeg čelika; ili
                        
                     
                           ii.
                        
                        
                           obložen epoksi smolom ili tehnički istovrsnim materijalom;
                        
                     i
            
         
               (b)
            
            
               da su tri prethodna tereta prevožena u spremniku bila hrana.
            
         Članak 3.
   Vođenje evidencije
   1.   Kapetan plovila za plovidbu morem koje prevozi, u spremnicima, rasuta tekuća ulja i masti čuva točnu dokumentaciju s dokazima o tri prethodna tereta prevožena u dotičnim spremnicima te o učinkovitosti postupka čišćenja provedenoga između prijevoza tih tereta.
   2.   Ako je teret bio pretovaren, pored dokumentacije s dokazima iz stavka 1., kapetan plovila za plovidbu morem koje je preuzelo teret čuva točnu dokumentaciju s dokazima da je prijevoz rasutog ulja ili masti bio u skladu s odredbama članka 2. tijekom prethodnog prijevoza te o učinkovitosti postupka čišćenja provedenog između prijevoza tih tereta na drugom plovilu.
   3.   Kapetan plovila za plovidbu morem na zahtjev dostavlja nadležnom tijelu dokumentaciju s dokazima navedenu u stavcima 1. i 2.
   Članak 4.
   Stavljanje izvan snage
   Direktiva 96/3/EZ stavlja se izvan snage.
   Članak 5.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. svibnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 139, 30.4.2004., str. 1.
   
   
      (2)  Direktiva Komisije 96/3/EZ od 26. siječnja 1996. o odobravanju odstupanja od određenih odredbi Direktive Vijeća 93/43/EEZ o higijeni hrane u pogledu prijevoza morem rasutih tekućih ulja i masti (SL L 21, 27.1.1996., str. 42.).
   
      (3)  Zajednički program FAO/WHO za standarde hrane, Komisija za Codex Alimentarius, trideset četvrto zasjedanje, Međunarodni konferencijski centar, Ženeva, Švicarska, 4.-9. srpnja 2011., REP11/CAC, stavci 45. i 46.
   
      (4)  Znanstveno mišljenje Odbora za kontaminante u prehrambenom lancu o reviziji kriterija za prihvatljive prethodne terete jestivih masti i ulja doneseno na zahtjev Europske Komisije. EFSA Journal (2009.) 1110, 1.–21.
   
      (5)  Odbor EFSA-e za kontaminante u prehrambenom lancu (CONTAM); Znanstveno mišljenje o ocjeni prihvatljivosti tvari kao prethodnih tereta jestivih masti i ulja. EFSA Journal 2009.; 7(11):1391.
   
      (6)  Odbor EFSA-e za kontaminante u prehrambenom lancu (CONTAM); Znanstveno mišljenje o ocjeni tvari koje su trenutno na popisu u prilogu Direktivi Komisije 96/3/EZ kao prihvatljivi prethodni tereti jestivih masti i ulja, dio I. od III. EFSA Journal 2011.; 9(12):2482.
   
      (7)  Odbor EFSA-e za kontaminante u prehrambenom lancu (CONTAM); Znanstveno mišljenje o ocjeni tvari koje su trenutno na popisu u prilogu Direktivi Komisije 96/3/EZ kao prihvatljivi prethodni tereti jestivih masti i ulja, dio II. od III. EFSA Journal 2012.; 10(5):2703.
   
      (8)  Odbor EFSA-e za kontaminante u prehrambenom lancu (CONTAM); Znanstveno mišljenje o ocjeni tvari koje su trenutno na popisu u prilogu Direktivi Komisije 96/3/EZ kao prihvatljivi prethodni tereti jestivih masti i ulja, dio III. od III. EFSA Journal 2012.; 10(12):2984.
   
      PRILOG
      
         POPIS PRIHVATLJIVIH PRETHODNIH TERETA 
      
      
                  Tvar (istoznačnice)
               
               
                  CAS br.
               
            
                  Octena kiselina (etanska kiselina; metan karboksilna kiselina)
               
               
                  64-19-7
               
            
                  Anhidrid octene kiseline (anhidrid etanske kiseline)
               
               
                  108-24-7
               
            
                  Aceton (dimetilketon; 2-propanon)
               
               
                  67-64-1
               
            
                  Kisela ulja i destilati masnih kiselina — iz biljnih ulja i masti i/ili njihovih mješavina i iz životinjskih masti i ulja te masti i ulja morskih životinja
               
               
                  —
               
            
                  Amonijev hidroksid (amonijev hidrat; otopina amonijaka; aqua ammonia )
               
               
                  1336-21-6
               
            
                  Amonijev polifosfat
               
               
                  68333-79-9 i 10124-31-9
               
            
                  Životinjska ulja i masti, ulja i masti morskih životinja te biljna i hidrogenizirana ulja i masti prema MEPC.2/Okr. Međunarodne pomorske organizacije.
               
               
                  —
               
            
                  Benzilni alkohol (samo farmaceutske čistoće i za reagense)
               
               
                  100-51-6
               
            
                  N-butil acetat
               
               
                  123-86-4
               
            
                  Sek-butil acetat
               
               
                  105-46-4
               
            
                  Terc-butil acetat
               
               
                  540-88-5
               
            
                  Otopina amonijeva nitrata 
                  Otopina kalcijeva nitrata (CN-9) i njihova dvostruka sol NH4NO3.5Ca(NO3)2.10H2O pod nazivom „nitratna kiselina, amonijeva i kalcijeva sol”. 
               
               
                  6484-52-2 
                  35054-52-5 
               
            
                  Otopina kalcijeva klorida
               
               
                  10043-52-4
               
            
                  Cikloheksan (heksametilen; heksanaften; heksahidrobenzen)
               
               
                  110-82-7
               
            
                  Epoksidirano sojino ulje (s minimalno 7 % i maksimalno 8 % sadržaja kisika oksirana)
               
               
                  8013-07-8
               
            
                  Etanol (etilni alkohol)
               
               
                  64-17-5
               
            
                  Etil acetat (octeni eter; octeni ester; octena nafta)
               
               
                  141-78-6
               
            
                  2-etilheksanol (2-etilheksil alkohol)
               
               
                  104-76-7
               
            
                  Masne kiseline
               
               
                   
               
            
                  Arahidna kiselina (eikozanska kiselina)
               
               
                  506-30-9
               
            
                  Behenska kiselina (dokozanska kiselina)
               
               
                  112-85-6
               
            
                  Maslačna kiselina (n-butirična kiselina; butanska kiselina; etil octena kiselina; propil mravlja kiselina)
               
               
                  107-92-6
               
            
                  Kaprinska kiselina (n-dekanska kiselina)
               
               
                  334-48-5
               
            
                  Kapronska kiselina (n-heksanska kiselina)
               
               
                  142-62-1
               
            
                  Kaprilna kiselina (n-oktanska kiselina)
               
               
                  124-07-2
               
            
                  Eruka kiselina (cis 13-dokozenska kiselina)
               
               
                  112-86-7
               
            
                  Heptanska kiselina (n-heptanska kiselina)
               
               
                  111-14-8
               
            
                  Laurinska kiselina (n-dodekanska kiselina)
               
               
                  143-07-7
               
            
                  Lauroleinska kiselina (dodekanska kiselina)
               
               
                  4998-71-4
               
            
                  Linolna kiselina (9,12-oktadekadienska kiselina)
               
               
                  60-33-3
               
            
                  Linoleinska kiselina (9,12,15-oktadekatrienska kiselina)
               
               
                  463-40-1
               
            
                  Miristinska kiselina (n-tetradekanska kiselina)
               
               
                  544-63-8
               
            
                  Miristoleinska kiselina (n-tetradekanska kiselina)
               
               
                  544-64-9
               
            
                  Oleinska kiselina (n-oktadekanska kiselina)
               
               
                  112-80-1
               
            
                  Palmitinska kiselina (n-heksadekanska kiselina)
               
               
                  57-10-3
               
            
                  Palmitoleinska kiselina (cis-9-heksadekanska kiselina)
               
               
                  373-49-9
               
            
                  Pelargonska kiselina (n-nonanska kiselina)
               
               
                  112-05-0
               
            
                  Ricinoleinska kiselina (cis-12-hidroksi oktadek-9-enska kiselina; kiselina ricinusova ulja)
               
               
                  141-22-0
               
            
                  Stearinska kiselina (n-oktadekanska kiselina)
               
               
                  57-11-4
               
            
                  Valerenska kiselina (n-pentanska kiselina; valerijanska kiselina)
               
               
                  109-52-4
               
            
                  Esteri masnih kiselina — bilo koji ester dobiven kombinacijom bilo kojih navedenih masnih kiselina s bilo kojim navedenim masnim alkoholima ili s metanolom ili etanolom. Primjeri su:
               
               
                   
               
            
                  Butil miristat
               
               
                  110-36-1
               
            
                  Cetil stearat
               
               
                  110-63-2
               
            
                  Oleil palmitat
               
               
                  2906-55-0
               
            
                  Metil laurat (metil dodekanoat)
               
               
                  111-82-0
               
            
                  Metil oleat (metil oktadecenoat)
               
               
                  112-62-9
               
            
                  Metil palmitat (metil heksadekanoat)
               
               
                  112-39-0
               
            
                  Metil stearat (metil oktadekanoat)
               
               
                  112-61-8
               
            
                  Masni alkoholi:
               
               
                   
               
            
                  Butil alkohol (1-butanol; butirni alkohol)
               
               
                  71-36-3
               
            
                  Kaproil alkohol (1-heksanol; heksil alkohol)
               
               
                  111-27-3
               
            
                  Kapril alkohol (1-n-oktanol; heptil karbinol)
               
               
                  111-87-5
               
            
                  Cetil alkohol (alkohol C-16; 1-heksadekanol; cetilni alkohol; palmitil alkohol; n-primarni heksadecil alkohol)
               
               
                  36653-82-4
               
            
                  Decil alkohol (1-dekanol)
               
               
                  112-30-1
               
            
                  Enantil alkohol (1-heptanol; heptil alkohol)
               
               
                  111-70-6
               
            
                  Lauril alkohol (n-dodekanol; dodecil alkohol)
               
               
                  112-53-8
               
            
                  Miristil alkohol (1-tetradekanol; tetradekanol)
               
               
                  112-72-1
               
            
                  Nonil alkohol (1-nonanol; pelargonski alkohol; oktil karbinol)
               
               
                  143-08-8
               
            
                  Oleil alkohol (oktadecenol)
               
               
                  143-28-2
               
            
                  Stearil alkohol (1-oktadekanol)
               
               
                  112-92-5
               
            
                  Tridecil alkohol (1-tridekanol)
               
               
                  112-70-9
               
            
                  Mješavine masnih alkohola:
               
               
                   
               
            
                  Lauril miristil alkohol (mješavina C12 – C14)
               
               
                   
               
            
                  Cetil stearil alkohol (mješavina C16 – C18)
               
               
                   
               
            
                  Mravlja kiselina (metanojska kiselina; vodikova karboksilna kiselina)
               
               
                  64-18-6
               
            
                  Fruktoza
               
               
                  57-48-7 i 30237-26-4
               
            
                  Glicerol (glicerin; glicerin; propan-1,2,3-triol)
               
               
                  56-81-5
               
            
                  Glikoli:
               
               
                   
               
            
                  1,3-butandiol (1,3-butilenglikol)
               
               
                  107-88-0
               
            
                  1,4-butandiol (1,4-butilenglikol)
               
               
                  110-63-4
               
            
                  Heptan (komercijalne čistoće)
               
               
                  142-82-5
               
            
                  Heksan (tehničke čistoće)
               
               
                  110-54-3 i 64742-49-0
               
            
                  Vodikov peroksid
               
               
                  7722-84-1
               
            
                  Izobutanol (2-metil-1-propanol)
               
               
                  78-83-1
               
            
                  Izobutil acetat (2-metilpropil acetat)
               
               
                  110-19-0
               
            
                  Izodekanol – (izodecil alkohol)
               
               
                  25339-17-7
               
            
                  Izononanol (izononil alkohol)
               
               
                  27458-94-2
               
            
                  Izooktanol (izooktil alkohol)
               
               
                  26952-21-6
               
            
                  Izopropanol (propan-2-ol; izopropil alkohol; IPA)
               
               
                  67-63-0
               
            
                  Kaolinit u obliku kaše
               
               
                  1332-58-7
               
            
                  Limonen (dipenten)
               
               
                  138-86-3
               
            
                  Otopina magnezijeva klorida
               
               
                  7786-30-3
               
            
                  Metanol (metil alkohol)
               
               
                  67-56-1
               
            
                  Metil etil keton (2-butanon)
               
               
                  78-93-3
               
            
                  Metil izobutil keton (4-metil-2-pentanon)
               
               
                  108-10-1
               
            
                  Metil tercijarni butil eter (MTBE)
               
               
                  1634-04-4
               
            
                  Melasa, proizvedena konvencionalnom preradom šećera od šećerne trske, šećerne repe, agruma ili sirka
               
               
                  —
               
            
                  Parafin (jestivi)
               
               
                  8002-74-2 i 63231-60-7
               
            
                  Pentan
               
               
                  109-66-0
               
            
                  Fosforna kiselina (ortofosforna kiselina)
               
               
                  7664-38-2
               
            
                  Polipropilen glikol (molekularne težine veće od 400)
               
               
                  25322-69-4
               
            
                  Pitka voda
               
               
                  7732-18-5
               
            
                  Otopina kalijeva hidroksida (kaustične potaše)
               
               
                  1310-58-3
               
            
                  N-propil acetat
               
               
                  109-60-4
               
            
                  Propil alkohol (propan-1-ol; 1-propanol)
               
               
                  71-23-8
               
            
                  Propilen glikol (1,2-propilen glikol; propan-1,2-diol; 1,2-dihidroksipropan; monopropilen glikol (mpg); metil glikol)
               
               
                  57-55-6
               
            
                  1,3-propandiol (1,3-propilen glikol; trimetilen glikol)
               
               
                  504-63-2
               
            
                  Tetrameri propilena
               
               
                  6842-15-5
               
            
                  Otopina natrijeva hidroksida (kaustična soda, natrijeva lužina)
               
               
                  1310-73-2
               
            
                  Otopina natrijeva silikata (vodenog stakla)
               
               
                  1344-09-8
               
            
                  Otopina sorbitola (d-sorbitol; heksahidratni alkohol; d-sorbit)
               
               
                  50-70-4
               
            
                  Sumporna kiselina
               
               
                  7664-93-9
               
            
                  Nefrakcionirane masne kiseline od biljnih ulja i masti, ulja i masti morskih životinja te životinjskih ulja i masti i/ili njihove mješavine, pod uvjetom da su njihovi izvori jestive vrste masti i ulja
               
               
                  —
               
            
                  Nefrakcionirani masni alkoholi od biljnih ulja i masti, ulja i masti morskih životinja te životinjskih ulja i masti i/ili njihove mješavine, pod uvjetom da su njihovi izvori jestive vrste masti i ulja
               
               
                  —
               
            
                  Nefrakcionirani masni esteri od biljnih ulja i masti, ulja i masti morskih životinja te životinjskih ulja i masti i/ili njihove mješavine, pod uvjetom da su njihovi izvori jestive vrste masti i ulja
               
               
                  —
               
            
                  Otopina uree i amonijeva nitrata (UAN)
               
               
                  —
               
            
                  Bijela mineralna ulja
               
               
                  8042-47-5